ArabovMK/tajik-wikipedia-corpus huggingface dataset:
Ноҳияи Бахмал

Ноҳияи Бахмал — ноҳия, воҳиди маъмурӣ дар шимоли вилояти Ҷиззахи Ҷумҳурии Ӯзбекистон. Маркази маъмурӣ — шаҳраки Усмат. 8 майи соли 1943 ташкил шудааст. Бахмал бо ноҳияи Ғаллаарал, Ҷиззах, Зомин, вилояти Самарқанд ва ноҳияи Панҷакенти Ҷумҳурии Тоҷикистон ҳамсарҳад аст. Аҳолиаш 122,5 ҳазор нафар, асосан ӯзбекҳо ва тоҷикон, инчунин русҳо, уйғурҳо, қирғизҳо ва ғ. зиндагонӣ мекунанд. Масоҳаташ 1,86 ҳаз. км 2. Ҷуғрофиё Ҳудуди Бахмал асосан аз ҳамвориҳои доманакӯҳӣ ва кӯҳҳо иборат мебошад. Қисмати ҷанубии Бахмалро қаторкӯҳҳои кӯҳҳои Туркистон ва шим. ғарбии онро кӯҳи Молгузар иҳота карда, дар мобайни онҳо водии Сангзор доман паҳн кардааст. Тақсимоти маъмурӣ Бахмал 10 ҷамоати деҳот (Бахмал, Боғишамол, Барлос, Сангзор, Гумбулоқ, Муғол, Ойқор, Оқтош, Тонголоқ, Узунбулоқ) ва як ҷамоати шаҳраки Усмат (маркази ноҳия) дорад. Ёдгориҳои таърихӣ Дар маркази ноҳия чашмаи таърихии Бобо Саъди Ваққос воқеъ аст.
Бахмал (ноҳияи Ӯзген)

Бахмал (Бакмал) — деҳа дар ҳайати деҳистони Дӯнг-Булоқи ноҳияи Ӯзгани вилояти Ӯш, Ҷумҳурии Қирғизистон. Аҳолӣ — 1869 нафар дар соли 2023.
Бахмир

Бахмир — чашмаи гармоб ва хунуки минералӣ дар Помири Шарқӣ (ВМКБ). Б. 14 км ҷанубтар аз деҳаи Қизилработ, дар баландии 4060 м аз с. б. воқеъ аст. Дебиташ 1,4 лс, ё дар як шабонарӯз 120 м3. Ҳарор. об 38°С, минералнокиаш дар як литр 4 г. Дар таркибаш ҳидрокарбонати натрий, кислотаи карбон, кислотаи метаборат дорад.
Баходур Тошматов

Баходур Асобидинович Тошматов (9.05.1950, шаҳри Конибодом) – омӯзгор, номзади илмҳои биологӣ. Зиндагинома Соли 1973 Институти давлатии педагогии Ленинобод ба номи С.М.Кировро хатм кардааст.
Бахмалгул

Бахмалгул, гули бахмал, аббосӣ — як навъ гули маъмул, ки бӯи хосса дорад; гиёҳи яксола аст. Пояаш сербаргу сершох (30-80 см қад мекашад), баргаш базеби паршакл. Хӯшагул (сабадак)-аш майда (қутраш 3-6 см); гулаш махмалӣ, зард, норанҷӣ ё сурхтоб. Тухмаш сиёҳ, то 3 сол қобили сабзиш аст. Бахмалгул вобаста ба шароити маҳал баъди 4-18 рӯзи кишт нашъунамо ёфта, аз моҳи июл то сармои аввал гул мекунад. Дар ҳама гуна замини намаш муътадил ва қатъаи кушод, инчунин сояҷо хуб месабзад. Бахмалгулро, одатан, барои барпо кардани гулзору гулгашт, гулхат, гулнақш ва ғ. истифода мебаранд. Табибони халқӣ ҷӯшоби "сабадак"-и Бахмалгулро чун доруи арақовару пешоброн ва киҷҷакуш тавсия медиҳанд. Дар баъзе кишварҳо баргашро ба таом меандозанд. Моддаи рангбахш ва равғани эфири гулбаргҳои Бахмалгул (0,1 %) низ дар хӯрокворӣ ба кор меояд.
Баҳор (деҳа, н. Ваҳдат)

Баҳор — деҳа дар ҷамоати деҳоти Баҳори ноҳияи Ваҳдат. Аз Баҳор то маркази шаҳри Ваҳдат 5 км; роҳ қисман асфалтпӯш. Аҳолиаш 1626 нафар, тоҷикон. Деҳа мактаби таҳсилоти миёнаи умумӣ, бунгоҳи тиббӣ ва нуқтаҳои савдои хусусӣ дорад. Соҳаҳои асосӣ: пахтакорӣ ва сабзавоткорӣ. Заминҳо аз дарёи Кофарниҳон обёрӣ мешаванд.
Бахотиргирӣ

БАХОТИРГИРӢ, мустаҳкам намудани образ, таассурот ва мафҳумҳое, ки дар натиҷаи таъсири ашё ва ҳодисаҳои рухдода дар ҷараёни эҳсос, идрок ва тафаккур пайдо мешаванд. Вобаста ба хусусият ва воситаҳо Бахотиргирӣ ихтиёрӣ ва беихтиёр мешавад. Бахотиргириӣ ихтиёрӣ мақсаднок аст, чунки шахс, одатан, пешакӣ дар назди худ барои ба хотир гирифтани ин ё он образ вазифа мегузорад, роҳу воситаҳои ба хотир гирифтани ашё ва воқеаҳои идрокшавандаро истифода мебарад. Бахотиргириӣ ихтиёрӣ фаъолияти фикрии махсус ва мураккабро талаб мекунад. Барои тамоми фаъолияти Бахотиргириӣ ихтиёрӣ гузоштани мақсаду вазифаи муайян дар назди худ аҳаммияти зиёд дорад. Бахотиргириӣ беихтиёр равандест, ки бе ҳеч мақсади пешакӣ, бе интихоби қаблӣ, бидуни корбасти ин ё он усулу воситаҳои Бахотиргирӣ рӯй медиҳад. Вобаста ба хусусияти алоқаҳое, ки байни қисмҳои мавод ва донишҳои пеш андӯхта ба вуҷуд меояд, ду усули Бахотиргириро фарқ мекунанд: механикӣ ва маъноӣ. Бахотиргириӣ механикӣ дар ҳолате ба вуҷуд меояд, ки одам байни қисмҳои алоҳидаи мавод алоқаҳои мантиқиро пайдо карда натавонад. Бахотиргириӣ механикӣ асосан ба алоқаҳои муваққатии ҷудогонаву алоҳидае такя мекунад, ки бештар пайдарпайии зоҳирии ҳодисаҳоро инъикос менамоянд. Бахотиргириӣ маъноӣ фаҳмидани маъноро авло мешуморад. Он ба ассотсиатсияҳои (алоқа) умумии ҷамъбаст ва ба тартиб даровардашудае такя мекунад, ки ҷиҳатҳои муҳимми алоқаи ашёву ҳодисаҳоро инъикос менамоянд.
Бахотироварӣ

Гурӯҳ:::Википедия:Статьи с малым количеством внутренних ссылок БАХОТИРОВАРӢ, раванди хотир, ки дар натиҷаи он тақвиятбахшии мазмуни пеш мустаҳкамгардидаи психика бо роҳи ҷудо кардани он аз хотири дарозмуддат ва гузарондан ба хотири фаврӣ рӯй медиҳад. Бахотироварӣ аз шинохтан фарқ мекунад, зеро шинохтан бештар ба аз нав дарк кардани чизи дар гузашта идрокшуда такя мекунад. Бахотироварӣ дар шахс бе такроран дарк кардани ашё ё ҳодиса ба амал меояд. Асосҳои физиологии Бахотировариро алоқаи муваққатии пешакии дар қишри майнаи сар бавуҷудомада ташкил медиҳад. Бахотироварӣ беихтиёр ва ихтиёрӣ мешавад. Бахотироварии беихтиёр бе мақсади муайяни дар пеш гузошташуда рӯй медиҳад. Шахс дар ин маврид дар назди шуури худ вазифаи аз нав ба хотир овардани ашёи муайянро намегузорад. Дар бисёр ҳолатҳо Бахотироварии беихтиёр дар натиҷаи пайдо шудани ассотсиатсияҳо (алоқа) ё дарки беихтиёри ашё сурат мегирад. Аммо Бахотироварии ихтиёрӣ ба вазифа ва мақсади муайяни бошуурона гузошташуда вобаста аст. Бахотироварӣ вобаста ба мақсади гузошташуда табиати интихобӣ пайдо мекунад. Адабиёт Блонский П. П. Память и мышление. М., 1979; Қодиров Б., Давлатов М., Расулов С. Вожаномаи тафсирии истилоҳоти психологӣ ва педагогӣ. Д., 2009; Психология. Д., 2010.
Баҳри марҷон

Баҳри марҷон, Баҳри Корал — баҳри нимкушод дар Уқёнуси Ором. Ҷуғрофиё Байни соҳилҳои шим. шарқии Австралия, дар Шим. ҷаз-ҳои Гвинеяи Нав, Каледонияи Нав ва Саломон, дар Ш. ҷаз-ҳои Гебриди Нав ва дар Ҷ. рифи Элизабет. Ба воситаи гул. Торрес бо Баҳри Арафури Уқёнуси Ҳинд мепайвандад. Масоҳ. 4068 км. Ҳаҷми миёнаи оби Б. М. 10038 ҳазор км3. Умқи миёнааш 2468 м, ҷойи амиқтаринаш 9174 м. Ҳарор. миёнаи сатҳи об дар Ҷ. авг. аз +19°С, февр. то 24°С, дар Шим. то +28°С. Шӯрии об то 35,5 дарсад. Мадди баҳр номураттаби нимшабонарӯзӣ буда, баландии об то ба 3,7 м мерасад. Бинобар афзунии ҷазираҳо ва рифҳои марҷонӣ чунин номгузорӣ шудааст. Ҷазираҳои сершумори марҷонӣ ва рифҳо (рифи Садди Калон, тӯлаш 2300 км) дар Б. М. киштигардиро душвор мекунанд. Наҳанг ва моҳиҳои паррон зиёданд. Бандарҳо Бандарҳои калонаш:.
Баҳрҳои дохилӣ

Баҳрҳои дохилӣ — баҳрҳоеанд, ки дар дохили хушкӣ воқеъ гашта, бо уқёнус ё баҳрҳои ҳамшафат бо як ё якчанд гулӯгоҳ пайвастанд. Иқлими хушкӣ ба баҳрҳои дохилӣ таъсири зиёде мерасонад. Оби баъзе баҳрҳо (мас., Баҳри Балтика, Баҳри Сиёҳ ва Баҳри Азов) аз сабаби фаровонии оби дарёҳо камнамаканд. Оби баҳрҳои дигар (Баҳри Сурх, Баҳри Миёназамин) аз таъсири иқлими гарми хушк ва камии оби дарёҳо шӯртаранд. Баҳрҳои дохилӣ аз рӯйи хусусияти низоми гидрологиашон ба баҳрҳои миёназаминиву нимкушод тақсим мешаванд.
Бахт (деҳа, н. Деваштич)

Бахт (то 2012 Дам 1) — деҳа дар ҷамоати деҳоти Яхтани ноҳияи Деваштич. Аз Бахт то маркази ҷамоат 3 км, то маркази ноҳия 8 км. Аҳолиаш 466 нафар, тоҷикон. Таърих Аз руи маълумотҳои таърихӣ ва суханҳои калонсолон деҳа аксаран аз қабилаи Найман иборат буда, ки ҳангоми юриши лашкари чингизиёни муғул, пас аз мағлуб гардидани артиши қабилаи Найманиҳо аз тарафи Чингизиён дар макони худ, яъне қисмати шарқии ҳозира кишвари Олтойи Федератсияи Русия, ба лашкари Чингиз пайваста, ҳам ба сифати ҷанговар, ё худ ҳамчун асирони хидматгор, ба Осиёи Миёна омадаанд. Ва дар ҳар ҷое макон кардаанд, чун дар рустои Дам. Маънои калимаи Дам аз гарму бешамол будани ҷойгиршавии он, шаҳодат медиҳад, маъное дигараш аз мавзеи дамгирӣ пас аз кӯфтагии роҳ далолат медиҳад.
Баҳр

Баҳр — қисми Уқёнуси Олам, ки камубеш бо хушкӣ ва ё бо релйефҳои зериобии болорафта иҳота шудааст ва асосан бо низоми гидрологӣ, метеорологӣ ва иқлими худ аз қисми кушоди уқёнус фарқ мекунад. Баҳр нисбат ба уқёнус мавқеи канорӣ дошта, ҳар қадар бо хушкӣ иҳота шуда бошад, аз уқёнус ҳамон қадар тафовути бештар пайдо мекунад. Баъзе қисми кушоди уқёнусро низ шартан баҳр меноманд мегӯянд. Гурӯҳбандӣ Баҳрҳо мувофиқи хусусиятҳои низоми гидрологиашон ба 3 гурӯҳ тақсим мешаванд: Баҳрҳои дохилиро баъзан мувофиқи мавқеи ҷуғрофиашон ба баҳрҳои байниқитъавӣ ва дохилиқитъавӣ (байниқоравӣ ва дохилиқоравӣ) ҷудо мекунанд. Аз нуқтаи назари заминшиносӣ (геология), баҳрҳои ҳозира хеле ҷавон буда, ҳамаи онҳо қариб дар шакли имрӯзияшон танҳо дар давраи палеоген-неоген ва комилан дар давраи антропоген пайдо шудаанд. Баҳрҳои нисбатан амиқ дар тарқишҳои калони қишри Замин ба вуҷуд омадаанд (Баҳри Миёназамин). Баҳрҳои хурд дар натиҷаи пахш гардидани канори қораҳо (материкҳо) аз тарафи Уқёнуси Олам (зимни фурӯ нишастани онҳо, ё баланд шудани сатҳи оби уқёнус) пайдо шудаанд; онҳо, одатан, дар тунукобаҳои қораҳо ҷойгиранд. Иқлими баҳр ба андозаи бо хушкӣ иҳота будани он вобаста буда, бо хусусияти зиёд ё ками континентии худ фарқ мекунад. Ин асосан ба пасту баланд шудани ҳарор. мавсимии ҳаво ва сатҳи болои об таъсир мерасонад. Дараҷаи шӯрии оби баҳр ба таносуби дохил, яъне ба он рехтани миқдори оби дарё, бориш, об гардидани ях ва хориҷшавии (бухор шудан ва ях бастани) оби ширин вобаста аст. Дар оби баҳр бештар ҷараёнҳои сиклонро банди гирдбодӣ ба назар мерасанд. Сабаби ин ҳукмронии таркиби гирдбодии бодҳо дар сатҳи баҳр ва дар зери таъсири қувваи гардиши Замин ба самте ҷорӣ гаштани обҳои қоравист. Олами органикии баҳр нисбат ба олами органикии қисмҳои кушоди уқёнус хеле ғанӣ ва гуногун аст. Соли 1978 Созмони баҳрии байналмилалӣ Рӯзи умумиҷаҳонии баҳрро таъсис дод, ки он ба рӯйхати рӯзҳои умумиҷаҳонӣ ва байналмилалии СММ дохил аст. Баҳрҳо.
Баҳри Шимолӣ

Баҳри Шимолӣ — баҳри канории Уқёнуси Атлантик, дар соҳилҳои Аврупои Шимолӣ, байни ҷазираҳои Британияи Кабир, Оркней, Шетланд. Дар Ш. ба воситаи гул-ҳои Скагеррак, Каттегат, Белти Калон ва Хурд, Эресуни бо Баҳри Балтика пайваст буда, дар Шим. бо Баҳри Норвег ҳамҳудуд аст. Аз Ҷ. Ғ. онро гул-ҳои Па-де-Кале ва Ла-Манш бо Уқёнуси Атлантик пайвастаанд. Масоҳ. бо халиҷи Скагеракк 544 ҳазор км. Умқи миёнааш 96 м. Ҷойи амиқтаринаш (дар самти Баҳри Норвег) то 809 м, дар қисми ғарбӣ (Эдинбург) бештар аз 450 м. Дар тунукобаи қоравӣ воқеъ аст. Релйефи қаъри Б. Ш. ноҳамвор. Ба он д-ҳои Рейн, Элба, Везер, Шелда, Эмс, Маас ва Темза мерезанд. Шӯрии об-31-35 дарсад. Иқлими баҳр муътадил; тобистон салқин, зимистон кӯтоҳ ва нисбатан нарм. Ҳавояш сермеғи тағйирёбанда. Аз ноябр то март тӯфонҳо ба амал меоянд. Ҳарор. миёнаи февр. аз 00С то 50С, авг. аз 150С то 170С, зимистон то 230С. Миқдори бориши солона мм. Канорҳои баҳр аз дек. то март ях мебандад. Ҳарор. миёнаи сатҳи об февр. аз 20С дар резишгоҳи Скагеракк то 7,50С, авг. аз 12,50С то 180С. Дар Б. Ш. тахминан 300 навъи рустанӣ ва зиёда аз 1500 навъи ҳайвоноти обӣ мавҷуд аст. Б. Ш. роҳи муҳимми обӣ, чорроҳаи баҳрии дунё буда, тариқи он нафт, ангиштсанг, маъдани оҳан, чӯб, коғаз, мошин ва ғ. кашонда мешаванд. Аз назди соҳилҳои Норвегия, Дания, Шотландия ва Британияи Кабир нафту газ ва ашёи хоми карбогидрад истеҳсол мекунанд. Б. Ш. яке аз манбаъҳои бузургтарини моҳидории Аврупои Ғарбӣ буда, дар як сол бештар аз 4 млн т равғанмоҳӣ, шӯрмоҳӣ, палтус ва харчангҳои баҳрӣ (креветки) шикор мекунанд. Бандарҳои бузургтаринаш: Амстердам, Роттердам (Нидерландия), Антверпен (Белгия), Гамбург, Бремен ва Вилгелмсхафен (Олмон), Лондон, Гулд ва Нюкасл-аон-Тайн, Халл (Британияи Кабир), Осло, Берген (Норвегия), Гётеборг (Шветсия).
Бахт (деҳа, ҷ. Равшан, н. Зафаробод)

Бахт — деҳа дар ҷамоати деҳоти Равшани ноҳияи Зафаробод. Аз Бахт то маркази ҷамоат 7 км, то маркази ноҳия 15 км; роҳ асфалтпӯш. Аҳолиаш 4423 нафар. Иқтисод Мактаби таҳсилоти миёнаи умумӣ, шифохона, маркази саломатӣ, 2 китобхона, хонаи фарҳанг, нуқтаи пахтақабулкунӣ, чойхона ва нуқтаи савдои хусусӣ дорад. Соҳаҳои асосии хоҷагӣ: пахтакорӣ, ғаллакорӣ ва сабзавоткорӣ.
Бахт

Бахт — мафҳуми шуури ахлоқӣ, инъикоси маънии ҳаётест, ки инсонро ботинан аз шароити зиндагӣ, нерӯи тавоноӣ, имконоти маънавӣ, ахлоқӣ, ҷисмонӣ, аз амалӣ шудани марому вазифааш комилан қонеъ мегардонад. Бахт натиҷаи иҷрои мақсади шахс ва нишонаи барору комёбиҳои инсон аст. Дар фалсафаи атиқа Бахт яке аз принсипҳои асосии ҷаҳонфаҳмист. Ба қавли Эпикур, Бахт ҳаловат бурдан ва қонеъ гардондани майлу хоҳиш, набудани эҳсоси азобу шиканҷа аст. Ақидаи мазкур хилофи таълимоти идеализму тасаввуроти динӣ оид ба Бахт мебошад, зеро уламои динӣ фақат дар он дунё хушбахт шудани инсонро тарғиб мекунанд. Файласуфони материалисти томарксистӣ Бахтро дар ҳаёти воқеии мардум ҷустуҷӯ карда бошанд ҳам, онро ба таври бояду шояд ҳаллу фасл кардан натавонистаанд. Мутафаккирон (Форобӣ, Ибни Сино, Насируддини Тусӣ, Носири Хусрав, Умари Хайём ва дигар) ва шоирони классики форс-тоҷик Бахтро барои омма не, балки барои фард меҷустанд ва моҳияташро дар лаззати рӯҳонию ҷисмонӣ дида, онро ба таври гуногун васф намудаанд. Ба ақидаи классикони марксизм Бахт дорои хислати таърихию синфист ва вобаста ба тағйироти ҳастии ҷамъиятӣ тағйир мепазирад. Ҳар ҷамъият зимни ахлоқи ҳукмрону принсипи он, шароити иҷтимоию иқтисодӣ, вобаста ба синну сол ва мавқеи синфӣ дар бораи Бахт тасаввурот ҳосил мекунад. Хушбахтӣ худпарастӣ нест. Бахт худ ба худ ба даст намеояд, зеро тақдири фард ба тақдири дигарон, халқ ва Ватан низ марбут аст. Аз ин рӯ, К. Маркс дар иншояш "Андешаҳои ҷавон дар интихоби касб" таъкид намуда буд, ки дар таърих хушбахт касонеанд, ки барои мақсади умум ва саодати дигарон мубориза бурда, соҳиби иззату эҳтиром гардидаанд, хушбахтии дигаронро саодати хеш донистаанд (нигар Маркс К., Энгелс Ф., Асарҳо, ҷ. 40). Бахти ҳар фард ба дастовардҳои тамоми ҷомеа вобаста мебошад, зеро хушбахтии шахс ба саодати кулли мардум алоқаманд аст. Аз ин рӯ, барои ба нафъи мардум, ояндаи дурахшони он хидмати бошуурона кардани ҳар фард Бахти бузург аст. Нигаред низ.
Бахт (деҳа, н. Зафаробод)

Бахт — деҳа тобеъи шаҳраки Зафарободи ноҳияи Зафаробод. Аз Бахт то маркази шаҳрак 4 км, то маркази ноҳия 4 км. Аҳолиаш 1902 нафар.
Бахтемир (ноҳияи Икрянинск)

Бахтемир — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Икрянинск, ки дар вилояти Астрахан қарор дорад, дохил мешавад.
Бахт (деҳа, Қазоқистон)

Бахт Бақыт) — деҳа дар вилояти Туркистони Қазоқистон. Дар ноҳияи Пахтаарал ҷойгир аст. Аҳолӣ Дар соли 2009 102 нафар аҳолӣ дошт.
Бахтай (ноҳияи Алар, Иркутск)

Бахтай — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Алар, ки дар вилояти Иркутск қарор дорад, дохил мешавад.
Бахтиёр (чашма)

БАХТИЁР, (асли калима – бахтёр) чашмаи минералӣ дар Помири Шарқӣ (ВМКБ). Дар хамии Сассиқкӯл, дар баландии 4010 м аз с. б. воқеъ аст. Дебиташ 2,5 лс ё дар як шабонарӯз 220 м3. Ҳарор. об 7,5°С. Дар таркибаш ҳидрокарбонати натрию калсий дорад; миқдори намакҳои минералӣ дар 1 л об 2,1 г мебошад.
Бахтибек Бекболотов

Бахтибек Асанкалиевич Бекболотов (таваллуд 15 октябри 1964) — вазири мудофиаи Ҷумҳурии Қирғизистон аз 6 сентябри 2021, генерал-лейтенанти Қувваҳои Мусаллаҳи Қирғизистон 1 2. Зиндагинома Зодаи деҳаи Тюпи вилояти Иссиқкӯл. Аз қабилаи қирғизии Бугу 3. Мактаби миёнаро хатм карда, солҳои 1983-1985 дар ҳавзаи ҳарбии Осиёи Миёна хидмат кардааст. Соли 1989 Мактаби олии фармондеҳии артиллерияи Ленинградро хатм кардааст 1. Солҳои 1989-1992 дар ҳайати гурӯҳи нерӯҳои ғарбӣ ба ҳайси фармондеҳи взводи артиллерӣ ва батарея хидмат кардааст. Аз соли 1992 то соли 1999 дар вазифаҳои фармондеҳи батареяи артиллерӣ, сардори ситод, фармондеҳи дивизия, сардори артиллерия, фармондеҳи полки артиллерӣ ва коменданти ҳарбии гарнизони Қувваҳои Мусаллаҳи Қирғизистон кор кардааст 1. Солҳои 1999-2001 дар Донишгоҳи низомии артиллерияи Санкт-Петербург таҳсил кардааст. Солҳои 2001-2007 сардори артиллерияи воҳид ва фармондеҳи қисми ҷудогона, солҳои 2007-2008 сардори шӯъбаи амалиётӣ 1 буд. Аз 24 июли соли 2008 то 13 ноябри соли 2009 дар вазифаи муовини якуми фармондеҳ - сардори ситоди Горди миллӣ кор кардааст 2 3. Ӯ солҳои 2012-2014 ба Донишкадаи ҳарбии Қувваҳои Мусаллаҳи Ҷумҳурии Қирғизистон роҳбарӣ мекард 1. Солҳои 2014-2015 курси пурраи таҳсилро дар Академияи Ситоди генералии Қувваҳои Мусаллаҳи Федератсияи Русия хатм намуда, баъд аз он фармондеҳи дивизияи 8-уми гвардиявии мототирандозии ба номи Қаҳрамони Иттиҳоди Шӯравӣ таъйин гардид. Панфилов генерал-майор И. Дар соли 2017 ӯ сардори ситод - муовини аввали фармондеҳи нерӯҳои хушкигарди Қирғизистон таъйин шуда, баъдан ба нафақа баромад 1. Дар вазифаи раиси Раёсати ҶСК "Заводи мошинсозии Бишкек" кор кардааст 2. 6 сентябри соли 2021 бо фармони раисиҷумҳур ӯ вазири дифои Қирғизистон 1 таъйин шуда, дар ин вазифа Таалайбек Омуралиев 4 иваз карда шуд. Дар замони таъйин шуданаш ӯ рутбаи полковникро дошт 5, 7 сентябри соли 2021 ба генерал-майор дода шуд 3. Якҷоя бо дигар аъзои Девони Вазирон, ӯ 13 октябри соли 2021 аз порлумон (Жогорку Кенеш) овози эътимод гирифт 6 ва дар ҳамон рӯз савганд ёд кард 7. Мукофотҳо Бо як қатор мукофотҳои давлатии Қирғизистон сарфароз гардидааст 1. Ӯ 17 июли соли 2014 бо медали "Барои таҳкими иттиҳоди ҳарбӣ" -и Вазорати мудофиаи Русия 3 бо ибораи " барои саҳми бузурги шахсӣ дар таҳкими иттиҳоди ҳарбӣ ва мусоидат дар ҳалли вазифаҳои дар назди ҚМФР гузошташуда мукофотонида шудааст.
Бахтияровка (ноҳияи Ленинск, Волгоград)

Бахтияровка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Ленинск, ки дар вилояти Волгоград қарор дорад, дохил мешавад.
Бахтино (ноҳияи Судогод)

Бахтино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Судогод, ки дар вилояти Владимир қарор дорад, дохил мешавад.
Бахтиёр Исмоилов

Бахтиёр Абдуллоевич Исмолилов (08.07.1987, д. Насими Кӯҳсор, н. Рӯдакӣ) — забоншинос, номзади илмҳои филология. Зиндагинома Бахтиёр Абдуллоевич Исмолилов солҳои 2008-2012 (дараҷаи бакалавр), 2012-2014 (дараҷаи магистр), 2015-2018 (доктор аз рӯйи ихтисос) дар факултети филологияи тоҷики Донишгоҳи давлатии омӯзгории Тоҷикистон ба номи Садриддин Айнӣ таҳсил намудааст. Аз соли 2014 ҳамчун ассистенти кафедраи назария ва амалияи забоншиносии факултети филологияи тоҷики Донишгоҳи давлатии омӯзгории Тоҷикистон ба номи Садриддин Айнӣ фаъолият дорад. Дар мавзуи "Хусусиятҳои луғавӣ ва грамматикии вожагони иқтибосии тоҷикӣ дар осори Абдулло Қаҳҳор" рисолаи илмӣ дифоъ намудааст. Осор Пайвандҳо Пайвандҳо Энсиклопедияи Донишгоҳи давлатии омӯзгории Тоҷикистон ба номи С. Айнӣ.
Бахтиёр Аминӣ

Бахтиёр Аминӣ — шоир, узви Иттифоқи нависандагони Тоҷикистон Зиндагинома Бахтиёр Аминӣ 31 марти соли 1975 дар деҳаи Марғедари ноҳияи Панҷакент таваллуд ёфтааст. Баъди хатми мактаби миёнаи деҳа ба Донишкадаи давлатии забонҳои Тоҷикистон ба номи Сотим Улуғзода дохил шуда, соли 1997 хатм кардааст. Аз даврони донишҷӯӣ машқи тарҷумонӣ карда, солҳои 1996-1997 тарҷумони Кумитаи байналмилалии Салиби Сурх будааст. Солҳои 2000-2009 директори генералии ҶММ "Алфа" (Маскав), солҳои 2009-2012 директори генералии ҶДММ "Солор" (Душанбе) будааст. Алҳол директори ҶММ "Матбуот-пресс" аст. Эҷодиёт Нахустин маҷмӯаи ашъораш "Никоҳи нигоҳ" ном дорад. Маҷмӯаҳои дигари ашъораш "Ба дунболи чашмҳо" ва "Твоя модная улыбка" (Одесса, 2014) мебошанд. Намунаҳое аз шеърҳояш дар рӯзномаву маҷаллаҳои "Адабиёт ва санъат", "Озодагон", "Дайри муғон", "Помир" ва ғ. ба табъ расидаанд. Чанде аз шеърҳояш ба забонҳои инглисӣ, булғорӣ, итолиёвӣ ва ӯзбекӣ тарҷума ва чоп шудаанд.
Бахтиёр Давлатов

Бахтиёр Давлатов – раққоси балет Театри давлатии академии опера ва балети ба номи Садриддин Айнӣ.
Бахтиёр Иброҳимов

Бахтиёр Иброҳимов (1972, шаҳри Исфара, вилояти Ленинобод, Тоҷикистон) овозхон ва навозандаи тоҷик аст. Ҳунарпешаи шоистаи Тоҷикистон. Зиндагинома Бахтиёр Иброҳимов соли 1972 дар шаҳри Исфара зода шудааст. Вай дастпарвари Донишкадаи ҳунарҳои зебои Тоҷикистон аст 1. Кори худро аз моҳи июни соли 1992 дар театри мардумии шаҳри Исфара оғоз кард ва нахуст дар ин намоишсаро навозанда буд ва сипас гурӯҳ созиву овозии "Бахт"-ро таъсис дод ва роҳбари ҳунарии он шуд. Ин гурӯҳ без аз 100 суруд дорад, ки беш аз 30 оҳангу таронаашро Иброҳимов сохта аст. Иброҳимов миёни дӯстдорони ҳунари эстрадӣ, хусусан ҷавонон, ҳаводорони бисёре пайдо кард. Дастовардҳо Бахтиёр Иброҳимов барандаи ҷоизаҳои Озмуни "Сурудҳои меҳанпарастӣ", ғолиб ва барандаи Ҷоизаи бузурги (Гран-при) озмуни вилоятии сарояндагони сурудҳои эстрадии "Торҳои заррин", дорандаи дипломи "Сарояндаи беҳтарини эстрадии вилояти Хуҷанд", барандаи ҷоизаи якумин ҷашнвораи сарояндагони сурудҳои эстрадии Тоҷикистон ва дувумин ҷашнвораи сурудҳои меҳандӯстонаи "Мо оилаи ягонаем" аст. Дар озмунҳои байналмиллалии "Иссиқкӯл-2000" (Уш) ва "Ориёно, Сомониён, Тоҷикистон" (Душанбе) дувум ҷой ва дар озмуни сурудҳои сиёсии "Корвони Ваҳдат" севум ҷойро гирифтааст. 2 Ҳунараш бо Ифтихорномаи Президенти Ҷумҳурии Тоҷикистон қадр шудааст. Нигаред Пайвандҳо Пайнавишт.
Бахтиёр Саидкаримов

Бахтиёр Аҳмадхонович Саидкаримов (4.09.1968) Исфара, вилояти Суғд — олим, омӯзгор, номзади илмҳои таърих. Зиндагинома Соли 1993 Донишкадаи давлатии санъати Тоҷикистон ба номи М. Турсунзода -ро хатм намудааст. Ихтисос, мусиқишиноси-шарқшиносӣ, тахассус – мусиқишинос, омӯзгор.
Бахтиёр Назирмадзода

Бахтиёр Назирмадзода - муовини Раиси шаҳри Душанбе (аз 12 январи соли 2017) Зиндагинома Бахтиёр Назирмадзода 23 майи соли 1972 дар Ҷумҳурии Тоҷикистон таваллуд шудааст, миллаташ тоҷик, маълумоташ олӣ. Соли 1994 Донишгоҳи миллии Тоҷикистонро бо ихтисоси ҳуқуқшинос, соли 2002 Академияи гумруки Федератсияи Россияро бо ихтисоси менеҷери соҳаи гумрук ва соли 2006 Академияи хидмати давлатии назди Президенти Федератсияи Россияро бо ихтисоси иқтисодчӣ хатм намудааст. Солҳои 1994-2008 дар вазифаҳои мутахассиси дараҷаи 3 дар Ширкати ҳуқуқи байналмилалии "Контракт", Мудири истеҳсолии ширкати байналмилалии иттифоқи ҳуқуқшиносони Ҷумҳурии Тоҷикистон, директори генералии Ширкати "Контракт" - и шаҳри Душанбе, сардори шуъбаи таъминоти ҳуқуқӣ, сардори шуъбаи ҳамоҳангсозӣ ва такмили маъмурияти дорои андоз ва гумрук ва нозири калони раёсати ҳамкориҳои байналмилалии гумрукии Кумитаи гумруки назди Ҳукумати Ҷумҳурии Тоҷикистон кор кардааст. Солҳои 2008-2010 Сардори Раёсати сармоягузорӣ дар Кумитаи давлатии сармоягузорӣ ва идораи амволи давлатии Ҷумҳурии Тоҷикистон ва солҳои 2010-2012 сардори Раёсати маркетинг ва танзими фаъолияти тиҷорат, сардори Сарраёсати таҳлили конъюнктураи бозор ва танзими фаъолияти тиҷоратии Вазорати рушди иқтисод ва савдои Ҷумҳурии Тоҷикистон буд. Солҳои 2012-2014 ба ҳайси Муовини Сардори Сарраёсати пешгӯии сиёсати сармоягузорӣ ва танзими рушди минтақаҳои Вазорати рушди иқтисод ва савдои Ҷумҳурии Тоҷикистон фаъолият намудааст. Аз 12 июли соли 2014 то 12 январи соли 2017 дар вазифаи Мушовири бахши Ёрдамчии Президенти Ҷумҳурии Тоҷикистон оид ба масъалаҳои иқтисодӣ кор мекард. 12 январи соли 2017 муовини Раиси шаҳри Душанбе таъйин гардид.
Бахтиёр Аҳмадов

Аҳмадов (26 июни 1933, Хуҷанд) — ҷарроҳи саратоншинос, доктори илми тибб, профессор. Ходими шоистаи илми Ҷумҳурии Тоҷикистон, Аълочии тандурустии ИҶШС. Зиндагинома Хатмкардаи факултети муолиҷавии Донишгоҳи давлатии тиббии Тоҷикистон ба номи Абӯалӣ Ибни Сино (ИДТТ) ба номи Абуалӣ ибни Сино. Солҳои 1957-59 сардухтури Диспансери онкологии вилояти Ленинобод ва роҳбари хадамоти онкологии ноҳияҳои шимол ҷумҳурӣ, 1960-63 аспиранти Институти онкологии таҷрибавӣ ва клиникии АИТ ИҶШС (Маскав), 1964-65 мудири шуъбаи ҷарроҳии Диспансери ҷумҳуриявии онкологӣ, дотсенти кафедраи ҷарроҳии госпиталӣ оид ба "курси онкология"-и Донишгоҳи давлатии тиббии Тоҷикистон ба номи Абӯалӣ Ибни Сино, ҳамзамон саронкологи Вазорати тандурустӣ, 1965-73 роҳбари Ҷамъияти онкологҳо, муовини раис ва узви раёсати Ҷамъияти ҷумҳуриявии ҷарроҳони Тоҷикистон, 1973-93 мудири кафедраи онкологияи Донишгоҳи давлатии тиббии Тоҷикистон ба номи Абӯалӣ Ибни Сино, 1993-95 мудири кафедраи ҷарроҳии умумӣ, мудири кафедраи онкология, ташхиси шуоӣ ва шуоъшифоии ДДХ ба номи Бобоҷон Ғафуров. Сарвари Маркази омосшиносии вилояти Суғд (аз соли 2006). Муаллифи зиёда аз 300 асар, аз ҷумла 10 китоб аст, ки ба ташхис ва муолиҷаи саратони меъда, омосҳои устухон, қисми ҷоғу рӯй ва ғайра бахшида шудаанд. Осор.
Бахтиёр Сабуров

Бахтиёр Муҳиддинович Сабуров (09.04.1984, ш. Хуҷанд) — омӯзгор, номзади илмҳои кишоварзӣ. Зиндагинома.